Tânărul din Brașov care a atacat cu maceta un bărbat pentru a-i fura mașina a fost arestat preventiv. Ce cred procurorii
Tânărul de 17 ani din Brașov care a atacat cu o macetă un bărbat a fost arestat preventiv pentru 30 de zile.
Deși este minor, judecătorul a considerat că suspectul reprezintă un pericol public și trebuie să stea după gratii pe durata cercetărilor.
Băiatul nu a colaborat cu anchetatorii și a refuzat să spună ce l-a determinat să recurgă la fapta sângeroasă.
Procurorii nu exclud posibilitatea ca individul să fi fost sub influența drogurilor când a încercat să fure mașina victimei care tocmai parcase.